БОСНА И ХЕРЦЕГОВИНА
РЕПУБЛИКА СРПСКА
ОКРУЖНИ ПРИВРЕДНИ СУД У ПРИЈЕДОРУ
Број: 067-0-Су-23-000-676
Дана 07.12.2023. године

На основу одредбе члана 48., 73. став 2. и 74. став 1. Закона о судовима Републике Српске („Службени гласник Републике Српске“, бр. 37/12, 44/15 и 100/17), предсједник суда расписује:

[bookmark: _GoBack]Јавни конкурс за пријем судијских приправника/волонтера у Окружни привредни суд у Приједору


1. Опис радног мјеста

1.1. Судијски приправник/волонтер - 2 (два) извршиоца

За наведено радно мјесто се закључује уговор о стручном оспособљавању ради обављања приправничког стажа за период најдуже до двије године.

Опис послова: судијски приправник/волонтер обавља приправничку праксу у суду према програму оспособљавања приправника и под надзором предсједника или секретара суда; присуствује едукацији која се одвија у складу са програмом почетне обуке, коју утврђује Центар за едукацију судија и тужилаца Републике Српске; води дневник рада у који свакодневно уноси податке о пословима и реферату на којем је радио; израђује нацрте рјешења и других одлука у судским поступцима под надзором судије; обавља и друге послове по наредби предсједника и секретара суда.

2. Општи и посебни услови за пријем 

2.1. Општи услови које кандидат мора испуњавати:

	- да је држављанин Републике Српске или Босне и Херцеговине,
	- да је старији од 18 година,
	- да има општу здравствену способност,
	- да није осуђиван за кривично дјело на безусловну казну затвора од најмање шест мјесеци или за кривично дјело које га чини неподобним за обављање послова у републичком органу управе,
	- да није отпуштен из органа управе као резултат дисциплинске мјере на било ком нивоу власти у Босни и Херцеговини три године прије објављивања конкурса.

2.2. Посебни услови које кандидат мора испуњавати:
	
	- VII степен стручне спреме, дипломирани правник.





3. Потребни документи

Уз пријаву на конкурс, кандидати су дужни да доставе доказе о испуњавању општих и посебних услова за пријем у радни однос, и то оригинал или фото-копије сљедећих докумената:

	- личне карте или пасоша,
	- дипломе о завршеној стручној спреми.

Испуњеност других услова наведених у конкурсу, кандидати доказују изјавом која је саставни дио пријаве на конкурс.

Изабрани кандидат дужан је да, у року од 7 дана од објављивања резултата конкурса на огласној табли суда, достави оригинале или овјерене фото-копије сљедећих докумената: увјерења о држављанству Републике Српске или Босне и Херцеговине, увјерења о општој здравственој способности, дипломе о траженој стручној спреми.

За изабраног кандидата, суд ће, по службеној дужности, прибавити увјерење о неосуђиваности. 

4. Пријава на конкурс

Пријаву на конкурс кандидати могу преузети лично у писарници Окружног привредног суда у Приједору или на интернет страници Окружног привредног суда у Приједору https://okprivsud-prijedor.pravosudje.ba/.

5. Рок и начин подношења пријаве на конкурс

Пријаве на конкурс са доказима о испуњавању општих и посебних услова и обавезном назнаком „ЗА КОНКУРС“ се могу доставити лично у писарницу Окружног привредног суда у Приједору или путем поште, на адресу: 

Окружни привредни суд у Приједору
Ул. Занатска бр. 20
79 102 Приједор

Рок за достављање пријаве је 15 (петнаест дана) од дана објављивања јавног конкурса у дневним новинама „Глас Српске“.

Непотпуне, неразумљиве и неблаговремене пријаве, као и пријаве кандидата који не испуњавају опште и посебне услове из конкурса, одбациће се.

Прије доношења одлуке о избору, са кандидатима који буду испуњавали опште и посебне услове из конкурса обавиће се интервју и/или тестирање, о чему ће кандидати бити благовремено обавијештени поштом или телефоном.


Предсједник суда

Дијана Мазалић Новић
